„**Oznámenie o vyhlásení verejného obstarávania nadlimitnej verejnej súťaže na zákazku – RTG digitálne mobilné pojazdné“**.

Opis obstarávania: Röntgeny digitálne mobilné pojazdné sú rozdelené do 3 kategórií.

Viac je opísané **v súťažných podkladoch** – <https://josephine.proebiz.com/> alebo <https://www.uvo.gov.sk/vyhladavanie-zakaziek/detail/dokumenty/417429>

Oznámenie bolo zverejnené vo vestníku 202/2018 pod číslom: 14321–MST zo dňa: 11.10.2018.

Dobrý deň,

prijal som žiadosť o vysvetlenie súťažných podkladov dňa 22.10.2018 od záujemcu.

OTÁZKA č. 1:

Vysvetlenie súťažných podkladov – časť A.2 Preukazovanie plnenia podmienok účasti uchádzačmi,

bod 3.1 - Referencia

„Verejný obstarávateľ vyžaduje preukázanie dodania minimálne jedného prístroja rovnakej alebo podobnej špecifikácie akú požaduje verejný obstarávateľ v súťažných podkladoch v časti B1 Opis predmetu zákazky pre tú časť pre ktorú predkladá ponuku za obdobie predchádzajúcich troch rokov“

Uchádzač žiada o vysvetlenie ako má postupovať v prípade, keď chce do súťaže predložiť ponuku na mobilný RTG prístroj, ktorý je u výrobcu novinkou, t.j. nie je možné vyhovieť požiadavke predloženia referencie. Výrobca je renomovaným dodávateľom RTG prístrojov, CT prístrojov a Angio zariadení. Doposiaľ sa však výrobca zameriaval predovšetkým na stacionárne RTG prístroje a mobilná verzia je v jeho výrobnom programe novinkou.

Uchádzač žiada tiež o vysvetlenie, či je v takomto prípade možné Referenciu nahradiť iným dokladom, certifikátom, prehlásením a pod.

ODPOVEĎ k otázke č. 1:

Verejný obstarávateľ vyžaduje preukázanie dodania minimálne jedného prístroja rovnakej alebo podobnej špecifikácie akú požaduje verejný obstarávateľ v súťažných podkladoch v časti B1 Opis predmetu zákazky pre tú časť pre ktorú predkladá ponuku za obdobie predchádzajúcich troch rokov. V prípade predloženia ponuky na viac častí platí nasledovné:

Zároveň platí, že ak uchádzač predloží ponuku na viac častí predmetu zákazky, konkrétne ak uchádzač predloží ponuku na časť 1 (RTG2) a zároveň na časť č. 2 (RTG 3) na preukázanie splnenia podmienok technickej a odbornej spôsobilosti sa za postačujúce bude považovať preukázanie realizácie časti 2 (RTG 3).

Zároveň platí, že ak uchádzač predloží ponuku na viac častí predmetu zákazky, konkrétne ak uchádzač predloží ponuku na časť č. 1 (RTG 2) a/alebo na časť 2 (RTG 3) a zároveň na časť 3 (RTG4) na preukázanie splnenia podmienok technickej a odbornej spôsobilosti sa za postačujúce bude považovať preukázanie realizácie časti 3 (RTG 4).

Stanovenie tejto podmienky účasti týkajúcej sa technickej alebo odbornej spôsobilosti zohľadňuje povahu, rozsah a zložitosť predmetu zákazky. Z požadovaného dokladu je možné primerane zistiť skúsenosti uchádzačov pri realizovaní dodávok tovaru rovnakého alebo podobného charakteru a zložitosti ako je predmet zákazky, v požadovanej kvalite a čase.

**V zmysle zákona o verejnom obstarávaní Uchádzač alebo záujemca môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač alebo záujemca verejnému obstarávateľovi alebo obstarávateľovi preukázať, že pri plnení zmluvy alebo koncesnej zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje záujemca alebo uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až h) a ods. 7; oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky alebo koncesie, na ktorú boli kapacity záujemcovi alebo uchádzačovi poskytnuté.**

Verejný obstarávateľ na základe skúseností upozorňuje uchádzačov že predložené môžu byť referencie nielen zo Slovenskej republiky ale z akejkoľvek krajiny.

Dobrý deň,

prijal som žiadosť o vysvetlenie súťažných podkladov dňa 24.10.2018 od záujemcu.

OTÁZKA č. 1:

V časti B. 1 Opis predmetu zákazky, súťažných podkladov, v tabuľkách uvedených pre všetky časti predmetu zákazky I. Technická špecifikácia RTG prístroja, zároveň v návrhu Rámcovej dohody uvádzate nasledovnú požiadavku: „vypracovanie a dodanie kompletnej dokumentácie pre zdravotného technika, ktorá musí byť odsúhlasená Ústavom radiačnej ochrany“.

Prosíme o vysvetlenie aké konkrétne dokumenty sú verejným obstarávateľom požadované a zároveň ich nutnosť overenia Ústavom radiačnej ochrany.

ODPOVEĎ k otázke č. 1:

Verejný obstarávateľ požaduje dokumenty:

• preberací protokol

• vyhlásenie o zhode ES

• protokol o zaškolení

• skúšobný protokol podľa ÚRO

• oprávnenie dodávateľa z technickej inšpekcie SR a jej odborné stanovisko k overeniu odb. spôsobilosti

• ~~certifikát SKQS~~

• technická špecifikácia prístroja

• kompletný návod na použitie v slovenskom jazyku

• výpis z databázy kódov registrovaných / evidovaných zdrav. pomôcok

Verejný obstarávateľ zároveň rozširuje zoznam organizácií oprávnených dodať požadovanú dokumentáciu a vykonávať skúšky zdrojov ionizujúceho žiarenia a monitorovanie ionizujúceho žiarenia na pracoviskách, ktoré držia platné povolenie Úradu verejného zdravotníctva Slovenskej republiky o nasledovné subjekty (aktuálny zoznam nájdete na oficiálnej internetovej stránke Úradu verejného zdravotníctva Slovenskej republiky):

• Ústav radiačnej ochrany s.r.o., Staničná 1062/24, 911 05 Trenčín, www.uro.sk

• Inžinierske služby s.r.o., Komenského 19, 038 61 Martin, www.insl.sk

• VF s.r.o., M. R. Štefánika 9, 010 02 Žilina, www.vf.sk

• Huma Lab – Apeko s.r.o., Letná 45, 040 01 Košice, www.humalab-apeko.sk

• Jadrová a vyraďovacia, spoločnosť, a.s., Tomášikova 22, 821 02 Bratislava

• Eva Filsáková - Vinamet, Dělnická, 12, 736 01 Havířov, Česká republika

• Slovenský metrologický ústav, Bratislava, Karloveská 63, 842 55, Bratislava

OTÁZKA č. 2:

V časti A.2 Preukazovanie plnenia podmienok účasti uchádzača, v bode 3.2.1. požadujete predloženie certifikátu uchádzača na systém manažérstva kvality podľa STN EN ISO 9001:2016 pre oblasť rovnakú alebo podobnú ako predmet zákazky.

Prosíme o vysvetlenie, či verejný obstarávateľ bude akceptovať platný certifikát výrobcu na systém manažérstva kvality podľa ISO 9001:2015, ktorý je európskym ekvivalentom k požadovanej smernici STN ISO 9001:2016.

ODPOVEĎ k otázke č. 2:

Verejný obstarávateľ bude akceptovať platný certifikát ISO 9001:2015 na základe toho, že STN ISO 9001:2016 je slovenským prekladom a ekvivalentom k európskemu certifikátu.

OTÁZKA č. 3:

Zo spôsobu zloženia zábezpeky poskytnutím bankovej záruky, uvádzaný v bode 15.4.1.1. súťažných podkladov, nie je zrejmé, či je možné poskytnutie jednej bankovej záruky pre všetky časti predmetu zákazky na jednom dokumente.

Prosíme o vyjadrenie, či verejný obstarávateľ bude akceptovať vystavenie jednej Záručnej listiny vystavenej bankou deklarujúcou poskytnutie bankovej záruky pre všetky časti a skupiny predmetu zákazky podľa podmienok stanovených v bode 15.2. súťažných podkladov.

ODPOVEĎ k otázke č. 3:

Verejný obstarávateľ bude akceptovať vystavenie jednej Záručnej listiny vystavenej bankou deklarujúcou poskytnutie bankovej záruky pre všetky časti a skupiny predmetu zákazky podľa podmienok stanovených v bode 15.2. súťažných podkladov.

Dobrý deň,

prijal som žiadosť o nápravu súťažných podkladov dňa 25.10.2018 od záujemcu.

OTÁZKA č. 1:

Verejný obstarávateľ uviedol na viacerých miestach Súťažných podkladov ako požiadavku technickej špecifikácie požadovaných RTG prístrojov a súčasť záväzku dodávateľa vypracovanie a dodanie kompletnej dokumentácie pre zdravotného technika, ktorá musí byť odsúhlasená Ústavom radiačnej ochrany. Okrem samotného Ústavu radiačnej ochrany sú v zozname Úradu verejného zdravotníctva Slovenskej republiky uvedené aj ďalšie subjekty s povolením vykonávať skúšky zdrojov ionizujúceho žiarenia na základe povolenia Úradu verejného zdravotníctva Slovenskej republiky.

ODPOVEĎ k otázke č. 1:

Verejný obstarávateľ zároveň rozširuje zoznam organizácií oprávnených dodať požadovanú dokumentáciu a vykonávať skúšky zdrojov ionizujúceho žiarenia a monitorovanie ionizujúceho žiarenia na pracoviskách, ktoré držia platné povolenie Úradu verejného zdravotníctva Slovenskej republiky o nasledovné subjekty (aktuálny zoznam nájdete na oficiálnej internetovej stránke Úradu verejného zdravotníctva Slovenskej republiky):

• Ústav radiačnej ochrany s.r.o., Staničná 1062/24, 911 05 Trenčín, www.uro.sk

• Inžinierske služby s.r.o., Komenského 19, 038 61 Martin, www.insl.sk

• VF s.r.o., M. R. Štefánika 9, 010 02 Žilina, www.vf.sk

• Huma Lab – Apeko s.r.o., Letná 45, 040 01 Košice, www.humalab-apeko.sk

• Jadrová a vyraďovacia, spoločnosť, a.s., Tomášikova 22, 821 02 Bratislava

• Eva Filsáková - Vinamet, Dělnická, 12, 736 01 Havířov, Česká republika

• Slovenský metrologický ústav, Bratislava, Karloveská 63, 842 55, Bratislava

Verejný obstarávateľ zároveň zverejní upravené znenie súťažných podkladov v časti B.1 Súťažných podkladov (opis predmetu zákazky časť 1, časť 2 a časť 3); ako aj v časti B.2 Súťažných podkladov (bod 2.2 a 6.13 Rámcovej dohody).

Dobrý deň,

prijal som žiadosť o nápravu súťažných podkladov dňa 29.10.2018 od záujemcu.

OTÁZKA č. 1:

Verejný obstarávateľ uviedol z odpovedí na otázky uchádzačov v ODPOVEĎ k otázke č. 1: že budete vyžadovať aj certifikát SKQS, ktorý podľa nášho názoru nesúvisí s radiačnou ochranou a navyše certifikát od tjeto spoločnosti má spomedzi potenciálnych uchádzačov len jediná spoločnosť (viď Zoznam vlastníkov certifikátu SKQS nižšie).

https://static1.squarespace.com/static/560e6935e4b0145529c58d44/t/5bca01e715fcc0508ad461a5/1539965422424/drzitelia+certifikatu+SKQS.pdf

Okrem toho spoločnosť SKQS certifikuje na viacero oblastí - napr. ISO 9001. Znamená to, že budete ako certifikát SKQS akceptovať aj certifikát ISO 9001:2015 vydaný inou spoločnosťou?

ODPOVEĎ k otázke č. 1:

Verejný obstarávateľ upravuje odpoveď na otázku odstránením požiadavky na daný certifikát a teda požadovaná dokumentácia bude pozostávať:

Verejný obstarávateľ požaduje dokumenty:

• preberací protokol

• vyhlásenie o zhode ES

• protokol o zaškolení

• skúšobný protokol podľa ÚRO

• oprávnenie dodávateľa z technickej inšpekcie SR a jej odborné stanovisko k overeniu odb. spôsobilosti

• technická špecifikácia prístroja

• kompletný návod na použitie v slovenskom jazyku

• výpis z databázy kódov registrovaných / evidovaných zdrav. pomôcok

Dobrý deň,

prijal som žiadosť o nápravu súťažných podkladov dňa 31.10.2018 od záujemcu.

OTÁZKA č. 1:

Vysvetlenie a doplnenie súťažných podkladov, žiada o vysvetlenie súťažných podkladov:

Časť B.1 Opis predmetu zákazky pre všetky časti

V Technickej špecifikácii predmetu zákazky sa uvádza:

„CE certifikát vydaný výrobcom na ponúkaný prístroj aj s príslušenstvom“

„Platný ŠÚKL kód prístroja“

„Platnosť IEC 62220“

„Súlad s ustanovením §115 ods. 5 a ods. 11 zákona 8/2018 Z.z. o radiačnej ochrane a o zmene a doplnení niektorých zákonov ako aj vykonávacej vyhlášky ô 3 ods. 4 vyhlášky MZ SR 101/2018 Z.z. Povolenie na dovoz, vývoz, predaj a distribúciu zdrojov ionizujúceho žiarenia, vydané Úradom verejného zdravotníctva SR- zákon355/2007 Z.z.. Zároveň vypracovanie a dodanie kompletnej dokumentácie pre zdravotného technika, ktorá musí byť odsúhlasená jednou z týchto organizácií:

Ústav radiačnej ochrany s.r.o., Staničná 1062/24, 911 05 Trenčín, www.uro.sk;

Inžinierske služby s.r.o., Komenského 19, 038 61 Martin, www.insl.sk;

VF s.r.o., M. R. Štefánika 9, 010 02 Žilina, www.vf.sk;

Huma Lab – Apeko s.r.o., Letná 45, 040 01 Košice, www.humalab-apeko.sk;

Jadrová a vyraďovacia, spoločnosť, a.s., Tomášikova 22, 821 02 Bratislava;

Eva Filsáková - Vinamet, Dělnická, 12, 736 01 Havířov, Česká republika;

Slovenský metrologický ústav, Bratislava, Karloveská 63, 842 55, Bratislava“

Časť B.2 Obchodné podmienky dodania predmetu zákazky pre všetky časti

V článku II. Predmet plnenia rámcovej dohody, v bode 2.2 sa uvádza:

„Súčasťou záväzku dodávateľa podľa tejto Rámcovej dohody sú aj ďalšie služby spojené s dodaním tovaru, t.j. zabezpečenie dopravy, vyloženie v mieste plnenia a kompletizácie tovaru, zaškolenie zdravotníckeho personálu kupujúceho/ich najneskôr do piatich pracovných dní od doručenia výzvy kupujúceho na zaškolenie, s vydaním menného zoznamu o zaškolení. Súčasťou záväzku dodávateľa je zároveň poskytnutie písomných dokladov potrebných pre riadne a bezchybné použitie predmetu kúpy na stanovený účel, a to najmä, no nie len výlučne: technologický projekt pre RTG techniku, návod na použitie tovaru v slovenskom jazyku, vypracovanie a dodanie kompletnej dokumentácie pre zdravotného technika, ktorá musí byť odsúhlasená jednou z týchto organizácií:

- Ústav radiačnej ochrany s.r.o., Staničná 1062/24, 911 05 Trenčín, www.uro.sk;

- Inžinierske služby s.r.o., Komenského 19, 038 61 Martin, www.insl.sk;

- VF s.r.o., M. R. Štefánika 9, 010 02 Žilina, www.vf.sk;

- Huma Lab – Apeko s.r.o., Letná 45, 040 01 Košice, www.humalab-apeko.sk;

- Jadrová a vyraďovacia, spoločnosť, a.s., Tomášikova 22, 821 02 Bratislava;

- Eva Filsáková - Vinamet, Dělnická, 12, 736 01 Havířov, Česká republika;

- Slovenský metrologický ústav, Bratislava, Karloveská 63, 842 55, Bratislava. „

Domnievame sa, že v zmysle súťažných podkladov sa ponúkajú zariadenia vrátane inštalácie, dodávky, údržby a opravy zdrojov ionizujúceho žiarenia, nakoľko predmetom Rámcovej dohody je aj záväzok dodávateľa poskytovať služby za ním dodaných RTG počas 48 mesačnej záručnej doby. V čase predkladania ponúk na predmet zákazky by preto mali byť splnené náležitosti v zmysle platnej legislatívy SR podľa zákona č. 87/2018 Z.z. o radiačnej ochrane. Máme za to, že splnenie tejto podmienky by malo byť kontrolované už pri predložení ponuky. Podľa § 28 ods. 2 písm. g) zákona č. 87/2018 Z.z. o radiačnej ochrane povolenie úradu je potrebné aj na vykonávanie inštalácie, údržby a opráv zdrojov ionizujúceho žiarenia okrem údržby a opráv generátorov žiarenia, ktoré nie sú spojené s ožiarením osôb; taktiež podľa § 28 ods. 6 písm. b) Povolenie úradu alebo orgánu radiačnej ochrany podľa § 4 ods. 1 písm. e) v jeho pôsobnosti je potrebné aj na dovoz zdroja ionizujúceho žiarenia z tretích krajín.

Otázka: Nakoľko sa jedná o dodávku zariadení vrátane súvisiacich služieb, ako je inštalácia, dodávky, údržby a opravy zdrojov ionizujúceho žiarenia počas 48 mesačnej záručnej doby, majú uchádzači deklarovať splnenie tejto legislatívnej požiadavky v čase predloženia ponuky?

ODPOVEĎ k otázke č. 1:

Verejný obstarávateľ má zato, že predmetná dokumentácia je súčasťou splnenia predloženého technického riešenia, či sa naplnili požadované technické špecifikácie zariadenia predloženého uchádzačom v rámci ponuky.